**E L ŐT E R J E S Z T É S**

# **Szombathely Megyei Jogú Város Közgyűlése Szociális és Lakás Bizottságának 2020. szeptember 23-i rendes ülésére**

**Javaslat a Helyi Esélyegyenlőségi Programmal kapcsolatos döntés meghozatalára**

Szombathely Megyei Jogú Város Közgyűlése a 319/2013. (VI.19.) Kgy.sz. határozatában elfogadta Szombathely Megyei Jogú Város Helyi Esélyegyenlőségi Programját (a továbbiakban: HEP).

A HEP helyzetelemzésből és intézkedési tervből áll, amelyet a települési önkormányzat 5 évente, 5 év időtartamra fogad el. Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (4) bekezdésének megfelelően a HEP-et két évente át kell tekinteni és szükség esetén felül kell vizsgálni. Az új HEP felülvizsgálata 2020. évben vált szükségessé.

A HEP 2018. évben elkészült, megtörtént a helyi társadalomra vonatkozó helyzetelemzés, valamint a HEP Intézkedési Tervének (HEP IT) aktualizálása. A HEP IT tartalmi elemeinek meghatározása a HEP Fórum – az érintett célcsoportokkal foglalkozó intézmények vezetői, civil szervezetek, érdekvédelmi szervezetek - bevonásával történt.

Mivel az esélyegyenlőségi törvény 31. § (1) bekezdése szerint a települési önkormányzat 5 évre szóló HEP-et fogad el, 2023. évben új HEP elfogadása szükséges, mely egyúttal a dokumentum teljes körű aktualizálását is jelenti. A HEP IT-ben szereplő vállalások határideje 2023. december 31. A megvalósulás érdekében szükséges az IT vállalásainak évenkénti akcióprogramban való megjelenítése. 2019. évre tervezett programok megvalósításra kerültek a 2020. évi programok a rendkívüli helyzet miatt nem tudtak megvalósulni, ezért a jövő évben kerülnek megvalósításra.

Az IT-ben szereplő intézkedések felelősei a szociális és egészségügyi területen működő önkormányzati intézmények, civil szervezetek, érdekvédelmi szervezetek és Szombathely Megyei Jogú Város Önkormányzata.

A HEP Fórum javaslata az egyeztetések alapján, hogy a HEP változatlan formában kerüljön jóváhagyásra. A két évvel ezelőtti felülvizsgálathoz képeset a HEP-ben szereplő tagok, résztvevők, intézmények nem változtak, továbbá számottevően a társadalmi folyamatok és demográfiai adatok sem változtak ez indokolja, hogy nem szükséges a program módosítása. Helyi szinten nem történt olyan társadalmi folyamatokat érintő változás, ami a módosítást indokolttá tenné.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019.(X.31.) önkormányzati rendelet 53.§ 34. pontjában kapott felhatalmazás alapján a Helyi Esélyegyenlőségi Programot a Szociális és Lakás Bizottság fogadja el.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2020. szeptember „ ”

/: **Dr. László Győző** :/

**Határozati javaslat**

**…/2020. (IX. 23.) SzLB. számú határozat**

A Szociális és Lakás Bizottság megállapítja, hogy Szombathely Megyei Jogú Város Önkormányzata Helyi Esélyegyenlőségi Programját Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 34. pontja alapján megtárgyalta és az abban foglaltakat változatlan formában jóváhagyja.

**Felelősök:** Dr. Czeglédy Csaba, a Szociális és Lakás Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Dr. Bencsics Enikő, a Szociális és Intézményi Iroda vezetője/

**Határidő:** azonnal